open-index/open-wikipedia-markdown huggingface dataset:
Psebena

* Se Systematisk inndeling

***Psebena*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, lange og slanke, rødlige til svarte trebukker med forkortede dekkvinger. Antennene er trådsmale og noe lengre enn kroppen. Pronotum er rektangulært, lengre enn bredt. Dekkvingene er ganske korte og dekker ikke bakkroppen eller flygevingene. Beina er påfallende lange og tynne.

## Utbredelse
Slekten er utbredt i Vest-Malaysia og på Borneo.

## Systematisk inndeling
Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802 eller Necydalinae
******* Stammen Thraniini Gahan, 1906
******** Slekten ***Psebena*** Gahan, 1902 
********* *[[Psebena brevipennis]]* Gahan, 1902  
********* *[[Psebena flavipennis]]* Vives & Niisato, 2014
********* *[[Psebena pascoei]]* Vives, 2006

## Referanser


## Kilder
* Katalog med utbredelsesdata, Gamle verden 
* Cerambycidae of the World - Thraniini
* BioLib - Thraniini

## Eksterne lenker
* 
*
Cleroclytus

* Se Systematisk inndeling

***Cleroclytus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Forholdsvis små, rødbrune til svarte trebukker. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er nærmest tønneformet sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er hvelvede og litt innsnevrede i midten. Beina er ganske lange.

## Utbredelse
Slekten er utbredt i Sentral-Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Tillomorphini Lacordaire, 1869  
******** Slekten *Cleroclytus* Kraatz, 1884  
********* *[[Cleroclytus banghaasi]]* (Reitter, 1895)
********* *[[Cleroclytus francottei]]* Rapuzzi & Sama, 2010
********* *[[Cleroclytus gracilis]]* Jakovlev, 1900
********* *[[Cleroclytus semirufus]]* Kraatz, 1884

## Kilder
* Katalog med utbredelsesdata 
* Cerambycidae of the World - Tillomorphini
* BioLib - Tillomorphini 

## Eksterne lenker
* 
* 
* Bildegalleri
Rhopalophora

* Se Systematisk inndeling

***Rhopalophora*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, spinkle, mørke trebukker, rødlige eller med metallisk glans, pronotum kan være rødt. Antennene er tynne og noe lengre enn kroppen. Pronotum er tønneformet uten tenner på sidene. Dekkvingene er parallellsidige, beina nokså lange og tynne, lårene markert klubbeformede.

## Utbredelse
Slekten er utbredt i Amerika, fra det sørvestlige USA og sørover.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhopalophorini Blanchard, 1845
******** Slekten *Rhopalophora* Audinet-Serville, 1834 
********* *[[Rhopalophora angustata]]* Schaeffer, 1905
********* *[[Rhopalophora baracoana]]* Zayas, 1975
********* *[[Rhopalophora bicolorella]]* Knull, 1934
********* *[[Rhopalophora casignata]]* Martins & Napp, 1989
********* *[[Rhopalophora collaris]]* (Germar, 1824)
********* *[[Rhopalophora cupricollis]]* Guérin-Méneville, 1844
********* *[[Rhopalophora dyseidia]]* Martins & Napp, 1989
********* *[[Rhopalophora eximia]]* Bates, 1892
********* *[[Rhopalophora lineicollis]]* Chevrolat, 1859
********* *[[Rhopalophora longipes]]* (Say, 1824)
********* *[[Rhopalophora meeskei]]* Casey, 1891
********* *[[Rhopalophora miniatocollis]]* Chevrolat, 1859
********* *[[Rhopalophora neivai]]* Mendes, 1940
********* *[[Rhopalophora nigriventris]]* Bates, 1885
********* *[[Rhopalophora occipitalis]]* Chevrolat, 1859
********* *[[Rhopalophora paraensis]]* Martins & Napp, 1989
********* *[[Rhopalophora peruana]]* Martins, Galileo & Santos-Silva, 2015
********* *[[Rhopalophora prolixa]]* Monné, 1989
********* *[[Rhopalophora prorubra]]* Knull, 1944
********* *[[Rhopalophora pulverulenta]]* Guérin-Méneville, 1844
********* *[[Rhopalophora punctatipennis]]* Linsley, 1935
********* *[[Rhopalophora rubecula]]* Bates, 1880
********* *[[Rhopalophora rugicollis]]* (LeConte, 1858)
********* *[[Rhopalophora serripennis]]* Giesbert & Chemsak, 1993
********* *[[Rhopalophora tenuis]]* (Chevrolat, 1855)
********* *[[Rhopalophora venezuelensis]]* Chevrolat, 1859
********* *[[Rhopalophora yucatana]]* Giesbert & Chemsak, 1993

## Referanser


## Kilder
* Katalog med utbredelsesdata
* Cerambycidae of the World - Rhopalophorini

## Eksterne lenker
* 
* 
* Bilder av artene
* Cerambycidae de Guyane - Rhopalophorini. Bildegalleri
* Bezark, Larry: A Photographic Catalog of the Cerambycidae of the New World- Rhopalophorini. Bildegalleri
Spathopygus

* Se Systematisk inndeling

***Spathopygus*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
En ganske stor, lang og slank, mørkbrun trebukk. Antennene er noe lengre enn kroppen hos hannen, noe kortere hos hunnen. Pronotum er avrundet firkantet. Dekkvingene er parallellsidige.

## Utbredelse
Slekten er utbredt i det sørlige Argentina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Torneutini
******** Slekten *Spathopygus* Lacordaire, 1869
********* *[[Spathopygus eburioides]]* (Blanchard, 1847)

## Kilder
* Liste over slektene
* Katalog med utbredelsesdata 

## Eksterne lenker
* Bilder av arten
* 
*
Allocerus

* Se Systematisk inndeling

***Allocerus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, brede og flate, gule og svarte trebukker. Med sine nokså korte antenner kan artene ligne mer på andre grupper av biller (blant andre lysbiller) enn på trebukker. Antennene er omtrent så lange som hode og pronotum, de midterste leddene kan være utvidete. Hodet er ganske lite. Pronotum er stort og bredt, med tre opphøyde lengderibber. Dekkvingene er jevnbrede eller litt rundede, hver dekkvinge med en skarp lengderibbe som løper langs sømmen. Beina er ganske korte.

## Utbredelse
Slekten er vidt utbredt i Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Trachyderini
******** Slekten *Allocerus* Lacordaire, 1830  
********* *[[Allocerus bicarinatus]]* (Monné M. L. & Monné M. A., 1998)
********* *[[Allocerus dilaticornis]]* Gory, 1832
********* *[[Allocerus spencei]]* (Kirby, 1818)

## Kilder
* Liste over arter, med utbredelsesdata 

## Eksterne lenker
* Bildegalleri
* 
*
Hemesthocera

* Se Systematisk inndeling

***Hemesthocera*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, litt bred, blank, brunsvart trebukk. Antennene er nokså kraftige og litt kortere enn kroppen. Hodet er nokså lite. Pronotum er avrundet trapesformet med to opphøyde lengderibber. Dekkvingene er en tanke rundede, med en opphøyd lengderibbe og en gul lengdestripe. Beina er lange og nokså kraftige, særlig bakbeina.

## Utbredelse
Arten er utbredt i Australia.

## Systematisk inndeling
Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Typhocerini Lacordaire, 1869
******** Slekten ***Hemesthocera*** Newman, 1850  
********* *[[Hemesthocera flavilinea]]* Newman, 1850

## Referanser


## Kilder
* Katalog med utbredelsesdata, Gamle verden 
* Cerambycidae of the World - Typhocerini
* BioLib - Typhocesini 

## Eksterne lenker
* 
* Bildegalleri
Lunde arboretum

**Lunde Arboretum** er et arboret i Balestrand i Sogndal kommune. Over 150 ulike typer tre og busker fra hele verden trives på dette lune stedet ved Sognefjorden. Området er mye brukt til bading, grilling, piknik og rekreasjon ved fjorden. Fri adgang og vedlikeholdt av lokale frivillige.

Arboretet ligger nede ved fjorden like ved RV55 ved Dragsvik i Balestrand, på området til Lunde prestegård. Arboretet inneholder trær og busker fra hele verden, plantet her fra 1850-årene. Flere av trærne er målt til å være de største av sitt slag på denne breddegraden, dette på grunn av gode vekstvilkår forårsaket av mild og fuktig havluft som golfstrømmen fører med seg.

Lunde arboretum og friluftsomtåde, har etter hvert fått en oppgradering. Stedet har badeplass og grill, og skilt-tavler med informasjon har blitt plassert ut i arboretet. I 2006 ble området av Hageselskapet Sogn og Fjordane kåret til fylkets vakreste uteanlegg.

## Historie
Da prest Harald Ulrik Sverdrup (senere også ordfører og stortingspolitiker), ble den første sognepresten i Balestrand i 1849, flyttet han inn på Lunde prestegård. Hagen var da forholdsvis liten, og beplantet med gamle frukttrær og ville trær. Sverdrup var lidenskapelig opptatt av hagebruk, og fikk utvidet hagen til over 11 mål. Deler av hagen var beplantet med nåletrær og andre trær, Sverdrup plantet blant annet en egen blomsterhage, bærbusker, dvergtrær og et stort antall frukttrær. De fleste store trærne ble plantet ut av Sverdrup og hans sønn, på 1870-80-tallet, og det hevdes at hagen på Lunde var den første forsøksstasjonen for frukt i Sogn.

Botanikeren Fredrik Christian Schübeler ga ut sitt verk *Viridarium Norvegicum* i perioden 1886-89, med mål om å gi en fullstendig oversikt over alle plantearter som fantes i Norge. Schübler hadde god kontakt med planteinteresserte prester rundt om i landet, inkludert Sverderup, dette første til at Sverdrup og hans planter fikk bred omtale i verket. I boka omtaler Schübler hagen som enestående i sitt slag i Norge.

Eieren av Lunde, Kirke-og Undervisningsdepartementet, og Det Norske Arboret/Arboretet på Milde skrev i 1973 under en avtale om opprettelsen av Arboretet på Lunde. En festeavtale om leie av 25 dekar på prestegården til arboretformål ble inngått i 1982, mellom Kirke- og undervisningsdepartementet (eier) og Det Norske Arboretet/Arboretet på Milde og Institutt for dendrologi og planteskoledrift ved Norges landbrukshøgskole.

Det nyopprettede arboretannekset ved Lunde prestegård ble offisielt åpnet 2. juni 1983.

## Arter

* Apeskrekktre
* Blodbøk
* Ekte kastanje
* Gran
* Hikkori
* Himalayaseder
* Hjertetre
* Kjempetuja
* Mammuttre
* Nordmannsedelgran
* Nutkasypress
* Sembrafuru
* Snømagnolia
* Stewartia
* Urtidstre

## Referanser


## Eksterne lenker

* Pedersen, Helge. *[https://esefjorden.no/?artikkel=23 2004 Arboretet på Lunde - ei histore over 150 år]* på eidsfjorden.no
* Åberge, Ingvar & Hundseth, Jørgen. *[https://esefjorden.no/?artikkel=5 2015 Arboretet på Lunde - den ukjende perla ved Sognefjorden]* på eidsfjorden.no
Aethiora

* Se Systematisk inndeling

***Aethiora*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
Middelsstore, lange og tynne trebukker, gråbrune med mørkere tegninger. Antennene er lange og tynne, pronotum gjerne lengre enn bredt, trapesformet. Dekkvingene er lange og smale, parallellsidige eller litt tilsmalnende bakover, med rettvinklede "skuldre".

## Utbredelse
Arten er utbredt i Australia.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Uracanthini Lacordaire, 1869
******** Slekten ***Aethiora*** Pascoe, 1865  
********* *[[Aethiora fuliginea]]* (Pascoe, 1864)

## Referanser


## Kilder
* Katalog med utbredelsesdata, Gamle verden 
* Cerambycidae of the World - Uracanthini 
* BioLib - Uracanthini

## Eksterne lenker
* 
* [ Bildegalleri]
University of Leicester

**University of Leicester** er et universitet i Leicester i England i Storbritannia. Det ble grunnlagt som *Leicestershire and Rutland College* i 1921, byttet i 1927 navn til *University College, Leicester*, og i 1957 kom dagens navn *University of Leicester*. 

## Referanser


## Eksterne lenker
*
Kōtoku-in

**Kōtoku-in** (japansk: 高徳院) er et buddhistisk tempel som befinner seg i byen Kamakura i prefekturet Kanagawa i det østlige Japan. Tempelet tilhører skolen Jōdo-shū, den japanske avleggeren av den mahāyānabuddhistiske retningen det rene land.

Tempelet er kjent for sin «store Buddha» (大仏, Daibutsu), en monumental 13.35 meter høy utendørs bronsestatue av Amida Buddha som er et av de mest berømte ikoner i Japan. Buddhafiguren ble oppført i 1252.

I den vestlige verden ble statuen kjent, blant annet gjennom romanen Kim (1901) av Rudyard Kipling.

## Eksterne lenker
*Kotoku-in hjemmeside (på engelsk)
*''Kamakura Today''  "Kotoku-in (den store Buddha)"
*''Kamakura Trip'' website "Kamakura Daibutsu (den store Buddha i Kamakura)" (på engelsk)
Melanie Martinez

**Melanie Adele Martinez** (født 1995) er en amerikansk sanger, låtskriver og regissør.

Hun ble kjent i 2012 etter å ha deltatt i den amerikanske versjonen av TV-programmet ''The Voice''. I den første runden sang hun *Toxic* av Britney Spears, i sin egen versjon med gitarakkompagnement. I *The Voice* er fire profesjonelle artister dommere, og i første runde sitter de med ryggen til mens kandidatene fremfører sine bidrag. Dersom de snur seg, betyr det at de liker det de hører og er villige til å være den kandidatens mentor. Tre av fire dommere snudde seg mens Melanie Martinez sang, og Martinez valgte teamet til den amerikanske artisten Adam Levine. Hun røk ut etter sjette runde, og fikk senere platekontrakt med plateselskapet Atlantic Records.

Hun fikk suksess med sangene *Dollhouse* og *Pity Party*. Hun beskriver selv musikken sin som "veldig mørk og ærlig", og som "hip hop-inspirerte beats med nostalgiske, barnslige lyder som leketøy og spilledåser".

Fansen til Melanie Martinez kalles «Cry Babies», etter tittelen på debutalbumet *[[Cry Baby (album fra 2015)|Cry Baby]]*, som kom i 2015. Albumtittelen viser igjen til at «Cry Baby» (norsk: skrikerunge) var det familie og venner kalte Martinez da hun var barn. Hun er ellers kjent for sin klesstil, som er preget av at hun liker vintage og 1960-tallets klesmote. Et annet kjennetegn ved Martinez er håret hennes; på den ene siden av hodet er håret bleket hvitt, og på den andre har hun mørkt hår. Dette har blitt et visuelt varemerke for henne, som hun hentet inspirasjon til fra *[[101 dalmatinere]]*.

## Referanser


## Eksterne lenker
* 
* 
* 
*
Alaskamurmeldyr

**Alaskamurmeldyr** (*Marmota broweri*) er en art i gruppen murmeldyr. Den finnes i området Brooks Range i Alaska. Føden består av gress, blomster, bær, røtter, mose og lav. Lengden er mellom 54 og 65 cm. Vekten er mellom 2,5 til 4 kg.

## Eksterne lenker
*
Mira Zuckermann

**Mira Zuckermann** (født 1951) er en norsk-israelsk teatersjef og skuespiller. Hun har vært en forkjemper for teater på tegnspråk i mange år og medvirket til opprettelsen av Teater Manu i 2002. Zuckermann har vært teatersjef for Teater Manu siden 2001.

I 2010 satte hun opp forestillingen *Jeg er [[Fritz Moen]].*

## Bakgrunn
Hun flyttet til Norge med sine foreldre i 1963. Hennes mor var aktiv som kostymesyer ved et amatørteater og der vokste Mira Zuckermann opp.

Hun er gift med Bjørn Kristiansen.

## Noen roller

Hun spilte i en rekke amatørstykker, blant annet *Cyrano de Bergerac*, *Mirandolinas Vertshus* og *De tre tantene*, før det profesjonelle Teater Manu ble stiftet.

Sitt gjennombrudd fikk hun på Trøndelag Teater, der hun spilte «Sarah Norman» i *Guds forsømte barn*. Hun ble dermed den første døve profesjonelle skuespilleren i Norge. Samme forestilling ble i 1983 satt opp på Oslo Nye under tittelen *Stillhetens barn*, der Zuckermann spilte den samme rollen som «Sarah».

I 1984/1985 var hun hovedrolleinnehaver i føljetongen *Jakten på Monica* i programserien *Tegn er språk*, som var laget av Norsk Fjernundervisning og sendt på NRK TV. Programmene var laget som en innføring for hørende seere i norsk tegnspråk, og skulle samtidig gi seerne en bedre forståelse for døves situasjon i Norge. *Jakten på Monica* var en komedie, og gjennom handlingen og dialogene i føljetongen ble stadig flere tegn introdusert i hovedprogrammets «pensum». I *Jakten på Monica* hadde hun Even Stormoen som motspiller. Serien var på 16 episoder.

Senere spilte hun «Den røde damen» i *[[Vertshuset den gyldne hale|Den Gyldne Hale]]*, som ble sendt på NRK som julekalender. 

På Teater Manu har hun spilt i:

* 2000: ''Gjengangere'', regi Magne Aarsand Brevik
* 2001: ''Antigone'', regi Bentein Baardson
* 2005: *Menneskets syv aldre*, regi Bentein Baardson
* 2008: *Natta lyser sitt mørker*, regi Victoria Meirik
*2009: *Sjalusi*, regi Magne Aarsand Brevik
*2010: ''Geografi og Kjærlighet'', regi Einar Dahl
* 2012: *Egner Zoo*, regi Kjersti Fjeldstad
* 2016: ''Den Stundesløse'', regi Bentein Baardson
**2017: [[Bernardas Hus]]* av Federico Garcia Lorca, regi Josette Bushell-Mingo (samarbeidsprosjekt mellom Tyst Teater, Sverige, Teater Manu og Teatteri Totti, Finland)

## Referanser


## Eksterne lenker
* 
*  Mira Zuckermann i Sceneweb
*  Mira Zuckermann i NRK
*  *[http://teatermanu.no/om-teater-manu/teatersjefen-har-ordet/ Teatersjefen har ordet]* fra Teatermanu.no
Saphanus

* Se Systematisk inndeling

***Saphanus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore (14-19 millimeter), kraftige, blankt svarte trebukker. Antennene er litt kortere enn kroppen. pronotum er rundet, litt smalere enn dekkvingene. Disse er jevnbrede (litt utvidete bakover hos hunnene) med en litt ruglete overflate.

## Levevis
Larvene utvikler seg i døde stammer og stubber av løv- og bartrær, mest i liggende stokker. De voksne billene finnes mest på bakken, fra mai til august. Artene lever i litt høyereliggende områder.

## Utbredelse
Slekten er utbredt i Sør-Europa inkludert den asiatiske delen av Tyrkia.

## Systematisk inndeling

Slektslisten følger . Gruppen blir noen ganger plassert i underfamilien Spondylidinae.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Saphanini Lacordaire, 1869 eller Cerambycini
******** Slekten *Saphanus* Audinet-Serville, 1834  
********* *[[Saphanus kadleci]]* Rapuzzi & Sama, 2014
********* *[[Saphanus piceus]]* (Laicharting, 1784)
********** *[[Saphanus piceus bartolonii]]* Sama & Rapuzzi, 1993
********** *[[Saphanus piceus ganglbaueri]]* Brancsik, 1886
********** *[[Saphanus piceus piceus]]* (Laicharting, 1784)

## Referanser


## Kilder
* Katalog med utbredelsesdata, Gamle verden
* Cerambycidae of the World - Saphanini 
* BioLib - Saphanini

## Eksterne lenker
* Bildegalleri
*
Amphirhoe

* Se Systematisk inndeling

***Amphirhoe*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, spinkle, mørke trebukker. Artene kjennes lett på at bakbeina er lange og tynne, lårene utpreget klubbeformede. Antennene er tynne og omtrent så lange som kroppen, pronotum har rundede sider. Dekkvingene er jevnbrede med en smal, lys stripe, dekker ikke bakkroppsspissen.

## Utbredelse
Slekten er utbredt i Australia.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhopalophorini Blanchard, 1845
******** Slekten *Amphirhoe* Newman, 1840  
********* *[[Amphirhoe decora]]* Newman, 1840
********* *[[Amphirhoe sloanei]]* Blackburn, 1889

## Referanser


## Kilder
* Katalog med utbredelsesdata
* Cerambycidae of the World - Rhopalophorini

## Eksterne lenker
* 
* 
* Bilder av artene
* Cerambycidae de Guyane - Rhopalophorini. Bildegalleri
* Bezark, Larry: A Photographic Catalog of the Cerambycidae of the New World- Rhopalophorini. Bildegalleri
Calchaenesthes

* Se Systematisk inndeling

***Calchaenesthes*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, litt flate, rødlige trebukker med svarte tegninger. Slekten har en ganske konstant fargemønster: grunnfargen er mursteinsrød til skarpt rød, hodet er svart, pronotums midtparti er svart, dekkvingene har et par store, avlange, svarte flekker foran og et par mindre, nyreformede til runde flekker bak. Antennene er noe kortere enn kroppen. Pronotum er rundet, dekkvingene jevnbrede eller svakt utvidete bakover med avrundet spiss.

## Levevis
De voksne billene besøker gjerne blomster, og er dagaktive. De er aktive flygere.

## Utbredelse
Slekten er utbredt i Sør-Europa og Vest-Asia, fra Spania i vest til Iran i øst.

## Systematisk inndeling

Denne gruppen blir ofte plassert til den store stammen Trachyderini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Purpuricenini Fairmaire, 1864  
******** Slekten ***Calchaenesthes*** Kraatz, 1883
********* *[[Calchaenesthes diversicollis]]* Holzschuh, 1977   
********* *[[Calchaenesthes oblongomaculatus]]* (Guérin-Méneville, 1844)   
********* *[[Calchaenesthes pistacivora]]* Holzschuh, 1977   
********* *[[Calchaenesthes primis]]* Özdikmen, 2013    
********* *[[Calchaenesthes sexmaculata]]* (Reiche, 1861)

## Kilder
* zin.ru - Purpuricenini
* Oversikt over artene 

## Eksterne lenker
*
Thelgetra

* Se Systematisk inndeling

***Thelgetra*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore (gjerne 10-15 millimeter), fargerike trebukker. Artene etterligner giftige biller i familien rødvinger (Lycidae). Disse billene har forholdsvis tynt hudpanser, og er farget i gult og svart. Hodet er forholdsvis lite, antennene lange og kraftige, i alle fall noen av leddene med bremmer av mørke hår på innersiden. Pronotum er bredere enn langt, rundet foran og på sidene. Dekkvingene utvider seg bakover slik at kroppen får et trekantet omriss. De er nokså flate og har noe opphøyde lengderibber.

## Utbredelse
Slekten er utbredt i det sørlige Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Pteroplatini Thomson, 1860
******** Slekten *Thelgetra* Thomson, 1864  
********* *[[Thelgetra adusta]]* (Burmeister, 1865)
********* *[[Thelgetra latipennis]]* Thomson, 1864

## Kilder
* Liste over arter, med utbredelsesdata 

## Eksterne lenker
* Bildegalleri
*
Brooks Range

**Brooks Range** (athabaskisk: Gwazhał) er en fjellkjede i Alaska og Canada i Nord-Amerika. Den strekker seg fra nordlige Alaska og inn til Yukonterritoriet i Canada. Det høyeste fjellet heter Mount Isto.

## Referanser


## Eksterne lenker
*
Kamakura (Kanagawa)

**Kamakura** (japansk: 鎌倉市, Kamakura-shi) er en by i prefekturet Kanagawa i det østlige Japan, omkring 50 km sørvest for Tokyo. Under kamakuraperioden var Kamakura de facto hovedstad i Japan, og var sete for Kamakura-shōgunatet og regenten (shikken). Kamakura fikk bystatus den 3. november 1939.

Per 1. september 2016 har byen en estimert befolkning på 172 302 og en befolkningstetthet på 4 358,77 personer per km². Arealet er 39,53 km².

Som en kystby med mange festivaler, såvel som gamle buddhistiske og shintōistiske templer, er Kamakura et populært sted for turister.

## Eksterne lenker
* Offisiell hjemmeside (japansk) 
* Offisiell hjemmeside (engelsk)
* Kamakura's Daibutsu
* Kamakura Travel Guide
* kamakura Trip.net 
* Kamakura City photoblog
Sassafrasslekta

* sassafras (*S.&nbsp;albidum*)
* *[[Sassafras randaiense]]*
* *[[Sassafras tzumu]]*

**Sassafrasslekta** (*Sassafras*) er en slekt med løvfellende trær i laurbærfamilien.

De blir opptil 35 m høye, og alle deler av planten dufter. Bladene sitter spredt og kan være ovale, eller ha to eller tre lapper. Blomstene er tretallige og gule; de kan være tvekjønnede, eller treet kan ha adskilte hann- og hunnblomster. Forskjellene mellom de tre artene i slekta ligger hovedsakelig i detaljer i blomsterbygningen. Frukten er en blåsvart steinfrukt.

Sassafrasslekta er disjunkt utbredt i områdene med temperert løvskog i Øst-Asia og østlige Nord-Amerika. Utbredelsen strekker seg sørover til subtropiske områder. I Nord-Amerika er det én art, sassafras (*S.&nbsp;albidum*). Den finnes nordover til sørvestlige Maine i USA og er blant de nordligste representantene for laurbærfamilien i verden.

Det er to arter i Øst-Asia: *[[Sassafras tzumu]]* er utbredt 100–1900 moh. i de kinesiske provinsene Anhui, Fujian, Guangdong, Guangxi, Guizhou, Hubei, Hunan, Jiangsu, Sichuan, Yunnan og Zhejiang. *[[Sassafras randaiense]]* er bare kjent fra Taiwan, der den vokser i eviggrønn skog 900–2400 moh. De asiatiske artene er av og til blitt plassert i egne slekter: *Pseudosassafras* og *Yushunia*.

Sassafrasslekta har tidligere hatt en vid utbredelse på den nordlige halvkule. På Island vokste *Sassafras ferrettianum* i miocen, og den samme arten fantes i Tyskland i pliocen.

## Galleri

Male and Female Sassafras Flowers.jpg|Hann- og hunnblomst hos sassafras (*S.&nbsp;albidum*)
Sassafras randaiense.jpg|Blomster hos *Sassafras randaiense*
Sassafras tzumu 2015-02-23.jpg|*Sassafras tzumu*


## Litteratur
* 
* 
* 
* 
* 

## Eksterne lenker
*
Lorelou Desjardins

**Lorelou Desjardins** (født 1983) er en fransk jurist, blogger og forfatter fra Marseille.Hun har jobbet i miljøstiftelsen WWF - Norge og Regnskogfondet. 

I 2010 flyttet hun til Oslo fra København hvor hun jobbet som jurist i Institut for Menneskerettigheder. Siden 2013 har hun postet på bloggen *A Frog in the Fjord,* hvor hun særlig har skrevet om hvordan der er å leve som utlending i Norge og hvordan man tilpasser seg norsk kultur. 

I 2014 begynte hun å skrive kronikker i den norske avisen VG. Hun skriver også kronikker for andre aviser og blader som Aftenposten, Dagbladet, AgendaMagasin, NRK.no. 

I 2017 utgav hun boka *En frosk i fjorden – kunsten å bli norsk*. I 2021 ga hun ut boka *A Frog in the Fjord: One Year in Norway*. En fransk oversettelse ble utgitt i 2023 med tittelen *Au coin du fjord: Les aventures d'une Française en Norvège*. Den ble lansert den 4. mai 2023 hos Institut français de Norvège.

## Referanser


## Bibliografi
*  *Au coin du fjord: Les aventures d'une Française en Norvège* North Press ISBN 978-82-692-8541-3
*  *A Frog in the Fjord: One Year in Norway* North Press ISBN 978-82-303-4919-9
*  *En frosk i fjorden – kunsten å bli norsk* Cappelen Damm ISBN 9788202498696
* 1993 *Histoire d'un archéologue* Editions du Rouleau libre 

## Eksterne lenker
* A frog in the fjord Desjardins' engelskspråklige blogg
* www.lorelou.com Desjardins' webside
Léon Roches

**Léon Roches** (født 27. september 1809 i Grenoble i Frankrike, død 1901) var en fransk diplomat. Som generalkonsul var han den franske stats utsending til Japan fra 1864 til 1868.

## Liv og virke
### Bakgrunn
Roches studerte ved Lycée de Tournon i Grenoble og tok sikte på en grad i rettsvitenskap. Etter bare seks måneder ved universitetet sluttet han, for å hjelpe venner av sin far ved å bli handelsmann i Marseille.

### Nord-Afrika
Da faren kjøpte en plantasje i Algerie kom sønnen fra Frankrike for å slutte seg til ham 30. juni 1832. Roches tilbrakte de neste 32 år på det afrikanske kontinent. Han lærte seg arabisk ganske fort og ble etter to år rekruttert til oversetter for den franske armé i Afrika. Han tjenestegjorde som offiser (*sous-lieutenant*) i kavaleriet i Garde Nationale d'Algerie fra 1835 til 1839. General Thomas Robert Bugeaud bad ham om å forhandle med Abd-el-Kader for å få i stand et opphør av fiendtlighetene mot franskmennene. Han skal ha blitt vel ansett blant arabiske stammeledere.

På Bugeauds anbefaling sluttet Roches seg til det franske utenriksdepartement som tolk i 1845. I 1846 ble han sekretær for legasjonen i Tanger og fikk så oppdrag ved den franske misjon i Marokko.

### Diplomat
Fra 1855 til 1863 var Roches fransk generalkonsul i Tunis i Tunisia.

På bakgrunn av sine erfaringer i Nord-Afrika skrev han boken *[[Trente-deux ans à travers l′Islam]]* (Trettito år gjennom islam).

Roches ble konsul av 1. klasse i Trieste. Etter tre år ble han utnevnt til konsul i Tripoli. I 1855 ble han konsul i Tunis. Han kledte seg gjerne på araberes vis og ble godt kjent for sin dyktige omgang med skytevåpen og hester.

### Japan

Den 7. oktober 1863 ble Roches nominert til fransk generalkonsul i Edo i Japan.

Roches gikk inn for styrkedemonstrasjoner mot de anti-utenlandske motstandere av shogunatet. Han støttet fullt ut det allierte bombardementet av Shimonoseki i 1864.

Roches hjalp også shogunatet med å modernisere. Han fikk ordnet med opprettelsen av en Ecole Franco-Japonaise, og organiserte byggingen av Yokosuka-arsenalet. I 1866, skrev han til den franske minister Édouard Drouyn de Lhuys:

::*«Japanernes karakter skiller dem essensielt fra andre orientalske folk... Vi må opptre mot dem med velvilje og verdighet, kritisk men rettskaffent; vi kan ofte appellere til den æres- og stolthetsfølelse som de alle har del av, også hos dem av de lavere klasser... De er glade, livlige og meddelsomme; de heller i vår retning såvel som mot andre utlendinger; hva enn den engelske makts materielle utvikling vil bringe landet, vil de ile til oss alene for reformer.»* -Léon Roches, brev til den franske minister Drouyn de Lhuys i 1866.

I 1868 oppnådde han sammen med den nederlandske diplomat Dirk de Graeff van Polsbroek som en av de første europeiske sendemenn en personlig audiens hos keiser Meiji. Kort etter ble han avløst i stillingen av Charles Descantons de Montblanc.

## Referanser


## Litteratur
* Meron Medzini: *French Policy in Japan* Harvard University Press 1971, ISBN 0-674-32230-4
Ascensionfregattfugl

**Ascensionfregattfugl** (*Fregata aquila*) er en fugl i fregattfuglfamilien. Den lever på øyene Ascension og Boatswain Bird Island i det sørlige Atlanterhavet.

## Eksterne lenker
*
Viðar Ari Jónsson

**Viðar Ari Jónsson** (født 1994) er en islandsk fotballspiller som spiller for .

## Referanser


## Eksterne lenker
*
Paraleptidea

* Se Systematisk inndeling

***Paraleptidea*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Små, rødbrunlige trebukker. Oversiden er fint hårete. Antennene er noe lengre enn kroppen. Dekkvingene er forkortede og dekker ikke bakkroppen, flygevingene (bakvingene) stikker ut bak dekkvingene og gjør at disse billene overflatisk minner om små veps. Beina har klubbeformede lår.

## Utbredelse
Slekten er utbredt i det sørlige Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Psebiini Lacordaire, 1869 
******** Slekten *Paraleptidea* Gounelle, 1913
********* *[[Paraleptidea femorata]]* Gounelle 1913 	
********* *[[Paraleptidea longitarsis]]* (Lane, 1951) 	
********* *[[Paraleptidea sanmartini]]* (Zajciw, 1960)

## Kilder
* Liste over slektene
* Katalog med utbredelsesdata 

## Eksterne lenker
* 
*
Cucurbita pepo

*''Cucurbita pepo'' ssp. ''fraterna''
*''Cucurbita pepo'' ssp. ''pepo''
*''Cucurbita pepo'' ssp. ''texana''

***Cucurbita pepo***, på norsk som regel kalt **squash** (**sommersquash** og **vintersquash**) og **gresskar** er en plante i gresskarfamilien. Det finnes flere varianter av frukten. Den vanligste varianten er sommersquash (*Cucurbita pepo* ssp. *pepo*). Andre vanlige varianter er vintersquash og gresskar.

Planten er mellom 30 og 75 cm høy og mellom 60 og 90 cm. Blomstene er gule.

## Galleri

Fil:Cucurbita pepo Pumpkins on sale.jpg|Gresskar
Fil:Cucurbita pepo Fordhook.jpg|Sommersquash
Fil:Courgette bloem met gewone aardhommel (Cucurbita pepo and Bombus terristris).jpg|Hannblomst


## Eksterne lenker
*
USS «Leyte Gulf»

**USS «Leyte Gulf»** er en amerikansk krysser av Ticonderoga-klassen. Den er navngitt etter slaget ved Leyte Gulf under annen verdenskrig. Krysseren er drevet frem av fire store gassturbinmotorer, og har et stort antall missiler for luftvern og angrep på overflatemål til sjøs og på land, og antiubåtkrigføring. I tillegg har skipet to Sikorsky SH-60 Seahawk-helikoptre, hovedsakelig for antiubåtkrigføring.

## Referanser


## Eksterne lenker
*
Allround-NM på skøyter junior 1976 for herrer

**Allround-NM på skøyter junior 1976 for herrer** ble avholdt 14. og 15. februar 1976 på Frogner stadion på Frogner i Oslo med 32 deltakere.Teknisk arrangør var Oslo Skøiteklub.

Juniornorgesmester i allround 1976 ble Rolf Gregersen, Holmestrand og Botne Skøyteklubb etter 3 distanseseire.

## Sammenlagt herrer junior

## Kilder
* 
* 

## Eksterne lenker
*
Biz Stone

**Cristopher Isaac «Biz» Stone** (født 10. mars 1974) er en av gründerne av Blogger og Twitter.

Stone var elev ved Wellesley High School i Wellesley i Massachusetts og studerte deretter ved både Northeastern University og University of Massachusetts Boston, dog uten å ta eksamen.
Louis Gabriel Suchet

**Louis Gabriel Suchet** (født 2. mars 1770 i Lyon i Frankrike, død 3. januar 1826 på slottet Saint Joseph Montredon nær Marseille) var en fransk militær som ble gitt tittelen hertug av Albufera i 1813 og ble utnevnt til marskalk av Frankrike i 1811. Han utmerket seg blant annet under Napoleons krig i Spania.

Han var sønn av en silkehandler, Jean-Pierre Suchet (født i Lyon 1736, død i 1789), og hans hustrue Marie-Anne Jacquier (1742-ca. 1789).

## Referanser


## Litteratur
* 

## Eksterne lenker
*
Pan (magasin)

***Pan*** var et litteratur- og kunstmagasin magasin i fellesskap av Richard Dehmel og utgitt fra 1895 til 1900 i Berlin av Otto Julius Bierbaum og Julius Meier-Graefe.

Magasinet ble gjenopplivet av Paul Cassirer i 1910, og utgitt av hans Pan-Presse.

## Referanser
FUNAI

**Fundação Nacional do Índio** (**FUNAI**) er en brasiliansk føderal etat med ansvar for å beskytte landets indianere.

FUNAI har sin historie tilbake til 1910, da etaten *Serviço de Proteção ao Índio* (SPI) ble opprettet, under ledelse av marskalk Cândido Rondon. Rondon etablerte etatens motto: «Dø om nødvendig, men aldri drep». Fundert på hans positivisme ledet Rondon SPI med tanken om at indianerne måtte få anledning til å utvikle seg i sin egen takt. Med statlig hjelp og beskyttelse ville indianerne til slutt integrere seg i det moderne samfunn.

På 1950- og 1960-tallet, etter Rondons død, ble SPI rammet av korrupsjon. FUNAI ble opprettet, under justisministeriet, for å ta over SPIs oppgaver. Den 19. desember 1973 plasserte lov nr. 6001 offisielt landets indianere under FUNAIs beskyttelse.

## Referanser


## Eksterne lenker
*
Kjempegresskar

*''Cucurbita maxima'' ssp. ''andreana''
*''Cucurbita maxima'' ssp. ''maxima''

**Kjempegresskar** (*Cucurbita maxima*) er en art i gresskarfamilien. Kjempegresskaret stammer fra den ville gresskarplanten *[[Cucurbita andreana]]*.

## Galleri

Fil:Cucurbita maxima var. zapallito germplasm bank IPK code MAX 301 - 8 days after anthesis.jpg|*Cucurbita maxima* var. *zapallito*
Fil:Pinkbananasquash.jpg|"Banansquash"
Fil:Cucurbita maxima subsp. andreana - frutos de varios tipos.jpg|*Cucurbita maxima* ssp. *andreana*
Fil:Cucurbita maxima Blanco2.320.png|Illustrasjon av plante


## Eksterne lenker
*
Axel Rosenkrantz

**Axel Rosenkrantz** (født 12. desember 1670 på Hatteberg, død 14. november 1723 i Kvinnherad) var en norskfødt godseier og amtmann, sønn av baron Ludvig Rosenkrantz og hustru Karen Mowat. 

Da Axel Rosenkrantz hadde tre eldre brødre, lå det ikke i kortene at han skulle komme i besittelse av baroniet Rosendal som hans far hadde opprettet. Men først døde broren Holger på slagmarken, og da Axel Rosenkrantz hørte at også den andre broren Frederik var omkommet, utbrøt han: «Nå mangler det bare en kule, så blir *jeg* baron!». Den tredje broren Christian døde i krigstjeneste i 1691, og heretter kunne Axel Rosenkrantz overta barontittelen. Han betalte samme år lensavgiften til kongen med en fullt oppsalt ridehest.

## Rosendal
Rosenkrantz delte ikke sine brødres eventyrlyst, og var heller ikke skikket for et liv i krigstjenesten. Det lyktes ham derimot å innfri hele baroniets gjeld som faren hadde stiftet. Han innløste også en del av allodialgodset, innkjøpte flere gårder, satte Kvinnherad kirke i stand og forbedret hovedbygningen på Rosendal. Han anla også rosehagen. 

Fra 1696 til 1697 var Axel Rosenkrantz fullmektig i Bergen stiftamt, og fra 1697 til 1702 amtmann i Bergenhus.

## Ekteskap
I 1709 inngikk han ekteskap under sin stand med en prestedatter fra Stavanger, Anne Christine Jensdatter Gjødesen (eller Godtzen, 1669-1750). Som morgengave forærte baronen henne et nattbord av sølv og et smykke med rosenstener. Paret fikk to døtre som døde som små, slik at den mannlige linje utdøde, og Rosendal tilfalt kongen ved baron Axels død i 1723. Han ble begravet i Rosenkrantzenes kapell ved Kvinnherad kirke, der hans hustru kom senere til å ligge ved siden av ham.

## Ettermæle
Han hadde vært en god begersvinger og festlig vert, og skal ha dødd etter en solid fest. Den økonomiske fremgangen han kunne fremvise, var skjedd på bøndenes bekostning. Han innkrevde leie fra dem uten å ta noen menneskelige hensyn. Hverken de eller prestene hadde derfor noe godt å si om hans ettermæle. Hans strenghet mot bøndene kan ha skapt ryktet om at han hadde vært vanskapt - pukkelrygget med klumpfot, og at han druknet i toalettet og går igjen i baroniet som gjenferdet «baron Klumpfot». Nåværende beboer Reidar Nedrebø har verken sett eller hørt dette gjenferdet, selv om både Nedrebø og et par ansatte flere ganger har hørt klirring av glass og samtaler på tidspunkter hvor det ikke har vært noen i bygningen. Hva Axel Rosenkrantz' død angår, forteller kirkeboken bare at han fikk en brå død. Ryktet om hans drukningsdød i toalettet skyldes trolig at en adelsmann med samme navnet druknet i Vågen i Bergen omtrent på samme tid.

## Referanser
Verhalsen

**Verhalsen** er ei grend og en matrikkelgård i Bø kommune i Nordland. Stedet ligger på Langøya, innerst i Jørnfjorden. Verhalsen tilhørte opprinnelig Øksnes Vestbygd og var den sørligste gården i Øksnes, men ble sammen med nabogården Jørland overført fra Øksnes til Bø så tidlig som i 1866.

Navnet Verhalsen forklares vanligvis som «et sted der været tar hardt». Det er også mulig at førsteleddet kan komme fra det samiske ordet *vierra*, som betyr langstrakt ås eller rygg. I skriftlige kilder i 1723 nevnes at Verhalsen hadde ligget øde i lang tid, og fortsatt lå øde, men det er likevel trolig at gården på den tida var bebodd av samer. Det var samisk bosetning på Verhalsen fram til 1848, da norske brukere overtok.

Verhalsen lå vanskelig til for vinterfiske, innerst i en fjord som kunne fryse til om vinteren. I likhet med folk fra Jørland rodde folkene på Verhalsen derfor helst fiske fra fiskevær på yttersida av Bø: Nykvåg, Hovden og Åsan.

Befolkningen på Jørland og Verhalsen sognet til kirke i Øksnes, men hadde lang kirkevei, særlig etter at korshuset i Finnvågan på Nærøya ble nedlagt på 1700-tallet og Øksnes-kirka på Skogsøya ble sognets gudshus. Kirka i Bø lå mye nærmere. Visstnok etter ei nestenulykke under ei dåpsferd til Skogsøya i 1860 tok Karen Olsdatter, «ho Karen på Jørland», initiativ til å få endret kommunegrensa slik at folkene på de to gårdene heller kunne bruke Bø-kirka.

Fylkesvei 913 (Guvågveien) passerer Verhalsen.

Jørland har gårdsnummer 6 i Bø kommune.

## Kilder
*Johan Borgos: *[http://urn.nb.no/URN:NBN:no-nb_digibok_2017012529002 Gård og slekt i Øksnes. Bind I]*. Øksnes Historielag, Myre 1990. ISBN 82-992259-1-4 (s. 131 og 141-142, digitalisert av Nasjonalbiblioteket)
*Bø kommune: Gnr. 6 - Verhals  (skrevet av Arve Elvik, besøkt 16. mai 2017)
Alcazar (film)

***Alcazar***  (originaltittel: *L'assedio dell'Alcazar*) er en Italiensk krigsfilm fra 1940 regissert av Augusto Genina. Filmen handler om en Franco-tro general som har kommandoen ved den spanske festningen Alcázar i Toledo under den spanske borgerkrigen.

Filmen vant en "Mussolini Cup" for beste film under Filmfestivalen i Venezia i 1940.

## Handling
* Fosco Giachetti: Kaptein Vela
* Mireille Balin: Carmen Herrera
* María Denis: Conchita Alvarez
* Rafael Calvo: oberst José Moscardó
* Aldo Fiorelli: Francisco
* Carlos Muñoz Arosa: figlio del col. Moscardó
* Andrea Checchi: Perro
* Carlo Tamberlani: kaptein Vincenzo Alba
* Silvio Bagolini: Paolo Montez
* Adele Garavaglia: zia Dolores
* Carlo Duse: magg. Ratto

## Referanser


## Eksterne lenker
*
Mireille Balin

**Mireille Césarine Balin** (egentlig *Blanche Mireille Césarine Balin*, født 20. juli 1909 i Monte Carlo, død 9. november 1968 i Clichy i Frankrike) var en fransk skuespillerinne. 

Balin var populær og vel ansett i hjemlandet på 1930-tallet hvor hun spilte i kjente filmer som *[[Pépé fra Marseille]]* og *[[Hundjevelen (1937)|Hundjevelen]]*. Hun fikk yrkesforbud etter krigen på grunn av samarbeid med nazistene og døde fattig og glemt.

## Filmer (utvalg)
*1936 : *[[Pépé fra Marseille]] (Pépé fra Marseille)*
*1937 : *[[Hundjevelen (1937)|Hundjevelen]] (Gueule d'amour)*
*1940 : *[[Alcazar (film)|Alcazar]] (L'assedio dell'Alcazar)*

## Referanser


## Eksterne lenker
*
Øykjafjellet (Jøssang i Strand)

**Øykjafjellet**, eller **Øygjafjellet**, er et fjell i Strand kommune i Rogaland. Det har en høyde på 492 meter over havet. Fjellet ligger nordøst for bygda Jøssang. Det er et populært turmål, og vanligste rute er fra nord og starter ved kraftstasjonen ved Selemork.

Navnet stammer fra det norrøne ordet *øyk*, som igjen viser til «øk» - eller «hest».

## Referanser
Øykjafjellet

**Øykjafjellet** kan vise til to fjell i Strand kommune i Rogaland:

* Øykjafjellet (Dalen i Strand) (536 moh.)
* Øykjafjellet (Jøssang i Strand) (492 moh.)
Kaptein Supertruse

***Kaptein Supertruse***, engelsk originaltittel *Captain Underpants*, er en serie populære barnebøker av den amerikanske forfatteren og illustratøren Dav Pilkey (født 1966). Den første boka i serien ble utgitt i 1997, og i 2017 var det ialt kommet tolv titler. Den første norske oversettelsen kom i 2000.

De viltre og oppfinnsomme fortellingene handler om fjerdeklassingene «Thomas B.» («Georg» i den første norske oversettelsen; *George Beard* på engelsk) og «Harald H.» (*Harold Hutchins* på engelsk). Tittelfiguren «Kaptein Supertruse» er opprinnelig en superhelt i en humoristisk tegneserie som guttene lager. Alle på skolen elsker tegneseriene deres, unntatt den grinete rektor Krupp (*Principal Benjamin "Benny" Krupp*). Han avslører stadig Thomas' og Haralds rampestreker, tvinger guttene til å være slavene sine og truer med å få fotballaget på skolen til å banke dem opp hvis de ikke gjør som han sier. De to kameratene hypnotiserer derfor rektor med «3D-hypnose» ved hjelp av en billig plastring den ene har fått i en pakke med frokostblanding. De får dermed Krupp til å tro at han selv er Kaptein Supertruse, noe som fører rektoren, og guttene, opp i trøbbel og skaper morsomme, spennende og sprø eventyr.  

De amerikanske bøkene oppgis å være skrevet og tegnet av *George Beard and Harold Hutchins*.

## Filmatisering
I 2017 kom *[[Kaptein Supertruse: Den første episke filmen]]* (originaltittel *Captain Underpants: The First Epic Movie*), en dataanimert kinofilm som bygger på historiene om Thomas og Harald, Krupp og hans alter ego Kaptein Supertruse i de første bøkene.

Thomas og Harald er i de norske oversettelsene oppkalt etter de tidligere programlederne i det populære prateprogrammet *[[Senkveld]]* på TV2, Thomas Numme og Harald Rønneberg.

## Norske utgivelser i serien
Årstallene viser når de norske oversettelsene ble utgitt. Alle er oversatt av Vibeke Ekeland Grønn.

* *Kaptein Supertruse på ville veier* (2000, første oversettelse) *…og de rampete robotene* (2012, andre oversettelse)
* *…og de dritleie doene* (2002)
* *…og de superslemme kantinedamene fra verdensrommet (og det følgende angrepet av de like onde zombienerdene)* (2013)
* *…og Professors BæsjeBleies farlige felle* (2013)
* *…og det store kjærligheten - not!* (2014)
* *…og det bioniske busegutten* (2014)
* *…del 2: de råteite robotbusene tar hevn* (2014)
* *…og utedassfolkets ufyselige ugjøringer* (2015)
* *…og Hebbe Hundetruses horrible hjerninger* (2015)
* *…og de radioaktive robottrusenes redselsfulle revansj* (2016)
* *…og Turbodassens hårereisende hevn!* (2016)
* *…og den sensansjonelse sagaen om Señor Stinkbombe!* (2017)

## Referanser


## Eksterne lenker
*
Unntakshåndtering

**Unntakshåndtering** er behandlingen av unntak – unormale eller unntaksmessige tilstander som krever spesiell prosessering – som ofte endrer den normale flyten i utførelsen av et dataprogram. Unntakshåndteringen blir besørget av spesialiserte konstruksjoner i programmeringsspråk eller mekanismer i datamaskinens maskinvare.

## Eksterne lenker
* How to Handle Exceptions in Java
* Article "When Should you catch RuntimeExceptions?"